Grete Pedersen

Grete Pedersen (født 1960) er en norsk dirigent og tidligere landslagsspiller i fotball.

Pedersen er fra Jeløya og begynte med piano og religiøs musikk i frikirken der.Dirigenten Grete Pedersen fra nrk.no den 22. mai 2008.

Hun er utdannet kirkemusiker og dirigent med diplomeksamen i dirigering fra Norges musikkhøgskole i 1988. Hun er ansatt som professor i kordireksjon ved NMH, og var kunstnerisk leder for Det Norske Solistkor fra 1990 til  juni 2025. 

Pedersen har gjestet flere kor og har dirigert orkestre som Det Norske Kammerorkester, Norsk Barokkorkester og Kringkastingsorkestret i produksjoner. 

I 1984 startet Pedersen Oslo kammerkor, som hun dirigerte frem til 2004. Med dette koret mottok hun Norges Korforbunds ærespris 2004.

Den 30. september 2010 ble hun tildelt Musikkritikerprisen 2009/2010.kritikerlaget.no Musikkritikerprisen 2009/2010 I 2017 mottok hun Telenors kulturpris, i 2019 Lindemanprisen og i 2020 Anders Jahres kulturpris. Hun var en av åtte kunstutøvere som fikk Gammleng-prisen i 2023. Hun har vært nominert til Spellemannprisen sammen med Det Norske Solistkor to ganger, i 2015 og i 2023.

 Fotball 
Frem til 1982 spilte hun fotball  for Sportsklubben Sprint-Jeløy i Moss og fikk med seg en finale i Norgesmesterskapet i fotball for kvinner. Hun spilte ni kamper på Norges kvinnelandslag i fotball 1980–81, hvorav tre hun scoret i. 

 Referanser 

 Eksterne lenker 



Kategori:Norske dirigenter
Kategori:Norske fotballspillere
kategori:Norske damelandslagsspillere i fotball
Kategori:Fotballspillere for Sprint/Jeløy
Kategori:Riddere av 1. klasse av St. Olavs Orden
Kategori:Personer fra Moss kommune